Source: https://www.socpoist.sk/pravidelny-technicky-servis-a-pozarucne-opravy-klimatizacnych-zariadeni/5064s
Timestamp: 2019-07-17 20:36:23+00:00

Document:
Sociálna poisťovňa - Pravidelný technický servis a pozáručné opravy klimatizačných zariadení
Úvod > O Sociálnej poisťovni > Verejné obstarávanie > Archív > Pravidelný technický servis a pozáručné opravy klimatizačných zariadení
Vestník číslo 145 z 31.07.2006
07670 - MSS
IČO: 30 807 484
29. augusta 8 a 10, 813 63 Bratislava
odbor investícií a hospodárskej správy
29. augusta 10, 813 63 Bratislava 1
kontaktná osoba: Ing. Ľubica Kadeřábková
tel. č.: 02/59 24 87 98, fax: 02/59 24 81 10
e-mail: lubica.kaderabkova@socpoist.sk
Adresa hlavnej stránky verejného obstarávateľa (URL): www.socpoist.sk.
Ponuky alebo žiadosti o účasť musia byť doručené na:
Sociálna poisťovňa, IČO: 30 807 484, 29. augusta 8 a 10, 813 63 Bratislava, sekretariát riaditeľa sekcie prevádzkovo-technickej, 3. posch., č. dv. 342, tel. č.: 02/59 24 82 26.
Iný predmet: Sociálne poistenie.
Pravidelný technický servis a pozáručné opravy klimatizačných zariadení.
Kategória služby: 1.
Hlavné miesto poskytovania služieb: Sociálna poisťovňa, Bratislava.
NUTS kód: SK010.
Pravidelný technický servis a pozáručné opravy klimatizačných zariadení formou poskytovania požadovaných servisných služieb a súvisiacich dodávok spotrebného materiálu a náhradných dielcov.
Hlavný slovník: 50730000-1.
Predpokladaná hodnota zákazky bez DPH: 3 000 000. Mena: SKK.
Predmet zákazky sa bude financovať z rozpočtu verejného obstarávateľa formou bezhotovostného platobného styku bez poskytnutia zálohovej platby. Splatnosť faktúry je 30 dní odo dňa jej doručenia.
Skupina dodávateľov musí vytvoriť do termínu stanoveného na uzavretie zmluvy právny vzťah s právnou subjektivitou, ktorej právnu formu dohodne verejný obstarávateľ s úspešným uchádzačom.
Predloženie dokladov podľa § 26 ods. 2 až 4 zák. č. 25/2006 Z. z., ktorými preukazuje splnenie podmienok osobného postavenia uchádzača podľa § 26 ods. 1 zák. č. 25/2006 Z. z.
V prípade predloženia potvrdenia úradu o zapísaní do zoznamu podnikateľov pred účinnosťou zák. č. 25/2006 Z. z. je uchádzač povinný predložiť aj potvrdenie príslušného inšpektorátu práce, že neporušil v predchádzajúcich piatich rokoch zákaz nelegálneho zamestnávania podľa osobitného predpisu.
§ 27 ods. 1 písm. b) - potvrdenie o poistení zodpovednosti za škodu spôsobenú pri výkone povolania alebo potvrdenie o poistení zodpovednosti za škodu podnikateľa; uchádzač predloží kópiu platnej poistnej zmluvy, resp. potvrdenie poisťovne, s ktorou má uzavretú platnú poistnú zmluvu; doklad musí byť predložený v originálnom vyhotovení alebo ako úradne osvedčená kópia tohto dokumentu.
§ 28 ods. 1 písm. a) - zoznam zákaziek na poskytnutie servisných služieb rovnakého alebo podobného charakteru a zložitosti, ako je predmet zákazky stanovený v tejto verejnej súťaži, za predchádzajúce tri roky (2003, 2004, 2005) s uvedením predmetu zmluvy, cien, lehôt dodania a odberateľov, podpísaný oprávneným zástupcom uchádzača. V zozname uchádzač uvedie obchodné meno a sídlo zmluvného partnera, kontaktnú osobu poverenú poskytnutím informácií s jej telefónnym číslom (na overenie uvedených údajov), skutočne fakturovanú cenu za poskytnutie predmetu zákazky a lehotu plnenia. Ak odberateľom
- bol verejný obstarávateľ podľa zákona o verejnom obstarávaní, dôkaz o plnení potvrdí iný verejný obstarávateľa (originál alebo vo forme úradne osvedčenej kópie),
- bola iná osoba ako verejný obstarávateľ, dôkaz o plnení potvrdí odberateľ; ak to nie je možné, vyhlásením uchádzača alebo záujemcu o ich dodaní (originál alebo vo forme úradne osvedčenej kópie).
Podmienkou je predloženie minimálne dvoch (2) zákaziek na poskytnutie servisných služieb klimatizačných zariadení so zmluvnou cenou nad 100 000 Sk bez DPH, t. j. uchádzač musí predložiť minimálne dve zákazky, ktoré spĺňajú určené limity za stanovené obdobie, pričom zmluvná dodávka na základe čiastkovej zmluvy sa bude posudzovať samostatne a objednávky na základe príslušnej zmluvy sa spočítajú.
Ak predložená zákazka bude obsahovať len dodávku náhradných dielcov a spotrebného materiálu, táto zákazka sa nebude považovať za splnenie uvedenej podmienky. Ak predložená zákazka bude obsahovať aj poskytnutie servisných služieb a zároveň aj súvisiacu dodávku náhradných dielcov a spotrebného materiálu, na účely preukázania splnenia vyššie požadovaných podmienok sa započíta celková cena tejto zákazky.
§ 28 ods. 1 písm. g) - údaje o vzdelaní, odbornej praxi a odbornej kvalifikácii riadiacich zamestnancov, osobitne osôb zodpovedných za poskytnutie služby - uchádzač musí odbornú spôsobilosť preukázať:
a) dokladom o odbornej spôsobilosti uchádzača (oprávnenie) vydaným podľa zák. č. 95/2000 Z. z. o inšpekcii práce a o zmene a doplnení niektorých zákonov v znení neskorších predpisov (ďalej len "zák. č. 95/2000 Z. z.") a vyhlášky Ministerstva práce, sociálnych vecí a rodiny Slovenskej republiky č. 718/2002 Z. z. na zaistenie bezpečnosti a ochrany zdravia pri práci a bezpečnosti technických zariadení (ďalej len "vyhláška č. 718/2002 Z. z.") a týkajúcim sa predmetu zákazky; splnenie tejto podmienky uchádzač preukazuje predložením úradne osvedčenej kópie oprávnenia,
b) dokladom - osvedčením o odbornej spôsobilosti technikov vydaným podľa § 21, § 22 alebo § 23 vyhlášky č. 718/2002 Z. z., predložením fotokópií osvedčení vydaných orgánom inšpekcie práce, súvisiacich s predmetom zákazky, platných ku dňu lehoty na predkladanie ponúk, potvrdených originálnou pečiatkou uchádzača a podpisom štatutárneho zástupcu uchádzača,
c) dokladom - osvedčením o odbornej spôsobilosti technikov vydaným podľa § 10 zák. č. 76/1998 Z. z. o ochrane ozónovej vrstvy Zeme a o doplnení zák. č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len "zák. č. 76/1998 Z. z."), predložením fotokópií osvedčení vydaných organizáciou poverenou Ministerstvom životného prostredia Slovenskej republiky, súvisiacich s predmetom zákazky, platných ku dňu lehoty na predkladanie ponúk, potvrdených originálnou pečiatkou uchádzača a podpisom štatutárneho zástupcu uchádzača,
d) dokladom - certifikátom o spôsobilosti spájkovača, resp. osvedčením o skúške spájkovača podľa STN EN 13 133, platným ku dňu lehoty na predkladanie ponúk, potvrdeným originálnou pečiatkou uchádzača a podpisom štatutárneho zástupcu uchádzača.
Uchádzač alebo záujemca môže doklady uvedené v bodoch b) až d) nahradiť predložením fotokópie osvedčenia Slovenského zväzu pre chladiacu a klimatizačnú techniku o zapísaní do zoznamu odborníkov Zväzu (minimálne zelený preukaz), platného ku dňu lehoty na predkladanie ponúk, potvrdeného originálnou pečiatkou uchádzača a podpisom štatutárneho zástupcu uchádzača.
Obstarávateľ akceptuje osvedčenia o odbornej spôsobilosti aj podľa vyhlášky Úradu bezpečnosti práce Slovenskej republiky č. 74/1996 Z. z. na zaistenie bezpečnosti a ochrany zdravia pri práci, bezpečnosti tlakových, zdvíhacích, elektrických a plynových technických zariadení a o odbornej spôsobilosti, keďže vyhl. č. 718/2002 Z. z. neruší platnosť týchto osvedčení.
Na preukázanie odbornej kvalifikácie týkajúcej sa požadovanej odbornej spôsobilosti servisných technikov môže uchádzač alebo záujemca využiť odborné kapacity inej osoby, bez ohľadu na ich právny vzťah, ktoré bude mať k dispozícii na plnenie zmluvy. V takomto prípade predloží verejnému obstarávateľovi doklad preukazujúci túto skutočnosť, ktorým môže byť prísľub tejto osoby.
Doklad o odbornej spôsobilosti podľa zák. č. 95/2000 Z. z., vyhlášky č. 718/2002 Z. z. a zák. č 76/1998 Z. z. týkajúci sa predmetu zákazky.
1. Cena za jeden pravidelný technický servis všetkých klimatizačných zariadení v Sk s DPH - 70 bodov.
2. Cena za hodinu pozáručnej opravy počas pracovných dní v Sk s DPH/zamestnanec - 30 bodov.
P-413-2183/2006.
Dátum: 13. 9. 2006. Čas: 14.00 h.
Dátum: 25. 9. 2006. Čas: 14.00 h.
Do: 29. 12. 2006.
Dátum: 26. 9. 2006. Čas: 9.00 h.
Miesto: Sociálna poisťovňa, 29. augusta 10, Bratislava, 4. posch., miestnosť "altánok".
Osoby oprávnené zúčastniť sa na otváraní ponúk: Na otváraní obálok sa môžu zúčastniť uchádzači, ktorí si vyžiadali súťažné podklady, ktorým ich verejný obstarávateľ poskytol a ktorí predložili ponuky určeným spôsobom v lehote na predkladanie ponúk. Uchádzač môže byť zastúpený štatutárnym orgánom alebo členom štatutárneho orgánu uchádzača alebo osobou písomne splnomocnenou na jeho zastupovanie. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukážu na otváraní ponúk preukazom totožnosti a aktuálnym dokladom o oprávnení podnikať. Poverený zástupca uchádzača sa preukáže preukazom totožnosti, splnomocnením na zastupovanie a aktuálnym dokladom o oprávnení podnikať. Doklad o oprávnení podnikať musí byť predložený v origináli alebo v úradne osvedčenej kópii.
Žiadosť o poskytnutie súťažných podkladov musí byť podaná písomne a musí byť podpísaná oprávneným zástupcom uchádzača. Ak je žiadosť podaná faxom, elektronickou poštou, príp. telefonicky, uchádzač ju musí potvrdiť aj písomnou formou v originálnom vyhotovení najneskôr v termíne stanovenom na prijímanie žiadostí o poskytnutie súťažných podkladov, t. j. do 13. 9. 2006. Verejný obstarávateľ odošle uchádzačovi súťažné podklady až po prevzatí písomnej žiadosti. Pri osobnom prevzatí súťažných podkladov ich bude verejný obstarávateľ poskytovať v pracovných dňoch od 8.00 do 14.00 h. Uchádzač môže požiadať o vysvetlenie súťažných podkladov do 13. 9. 2006.
20. 7. 2006.
Dokument bol revidovaný: 04.08.2006

References: § 26
 § 26

§ 27

§ 28

§ 28
 § 21
 § 22
 § 23
 § 10